ይህ በዚህ እንዳለ በቡራዩ ከተማና በአካባቢው በተፈጸሙ ጥቃቶች እጃቸው አለበት ተብለው ተጠርጥረው ከተያዙ ግለሰቦች የባንክ ሒሳቦች ውስጥ ስምንት ሚሊዮን ብር መገኘቱን የኦሮሚያ ክልላዊ መንግሥት አስታወቀ፡፡ የክልሉ መንግሥት ኮሙዩኒኬሽን ጉዳዮች ቢሮ ኃላፊ ነገሪ ሌንጮ (ዶ/ር) ማክሰኞ መስከረም 8 ቀን 2011 ዓ.ም. ማምሻውን በሰጡት መግለጫ፣ ለጥፋት ከተንቀሳቀሰው ኃይል ቡድን 99 አባላት መካከል ስድስቱ ሦስት ክላሽኒኮቭ ጠብመንጃዎችና ስምንት ሽጉጦች፣ ሁለት ተሽከርካሪዎች፣ የባንክ ሒሳብ ደብተሮች፣ በተጨማሪም የቡራዩ ከተማ መሬት አስተዳደር ሐሰተኛ ማኅተም ይዘው በቁጥጥር ሥር መዋላቸውን አስታውቀዋል፡፡ ግለሰቦቹ እጅ ላይ ሐሰተኛ ገንዘብ መያዙን አክለዋል፡፡
